
Η ΑΛΛΗΛΕΓΓΥΗ ΤΟ ΟΠΛΟ ΜΑΣ ΕΝΑΝΤΙΑ ΣΤΗΝ ΚΑΤΑΣΤΟΛΗ ΤΟΥΣ 


Μέσα στην ερχόμενη βδομάδα (10-15 Μάη) θα λάβουν χώρα δυο δίκες που αφορούν 
συντρόφους που διώκονται για συμμετοχή ή/και προτροπή σε διαδηλώσεις εν καιρώ 
πανδηµίας. Με αφορμή τις δίκες αυτές, οι οποίες είναι δυο µόνο από τις πολλές που 
αντιμετωπίζουν συντρόφισσες/οι για την απόφασή τους να διεκδικήσουν το δικαίωμά 
τους στη διαμαρτυρία, ξεκινούµε µια εκστρατεία ενημέρωσης γύρω από το ζήτηµα της 
απαγόρευσης των διαδηλώσεων, της κρατικής κατασταλτικής στρατηγικής καιτης 
αντισυνταγµατικότητας των µέτρων που βιώνουμε εδώ και ένα χρόνο. 


Η πρώτη απαγόρευση διαδηλώσεων επιβλήθηκε µε το πρώτο Ιοςεκάοννη στις 23 
Μαρτίου του 2020. Αν και δεν αναφερόταν ρητά η απαγόρευση διαδηλώσεων στα 
διατάγματα του Υπουργείου Ὑγείας, τα αυστηρά περιοριστικά µέτρα που επιβλήθηκαν 
καθιστούσαν ουσιαστικά τις διαδηλώσεις απαγορευμένες. Η καταστολή διαδηλώσεων 
µε πρόσχημα την πανδημία ξεκίνησε µετις πρώτες διαδηλώσεις που έλαβαν χώρα στα 
τέλη του Μάη, όπου αστυνομικοί εξέδωσαν πρόστιµα σε διαδηλωτές που έλαβαν µέρος 
στην αντιρατσιστική πορεία ενάντια στις άθλιες συνθήκες διαβίωσης μεταναστών στο 
κέντρο Πουρνάρα, το οποίο μετατράπηκε αυθαίρετα από «κέντρο πρώτης υποδοχής» 
σε κλειστό στρατόπεδο. 


Παράλληλα, η αστυνοµία πρόσαψε κατηγορίες ακόµα και για το κάλεσμα στην πορεία 
στα µέσα κοινωνικής δικτύωσης. Η πορεία πραγματοποιήθηκε στις 3Ί Μαΐου, την ίδια 
ώρα που άνοιγε και λειτουργούσε ξανά η εστίαση. 


Ενώ η οικονομία άνοιξε από τον Ιούνιο του ’20 για την τουριστική περίοδο, µε τα 
πλείστα περιοριστικά µέτρα να καταργούνται, η απαγόρευση διαδηλώσεων παρέμεινε 
σε ισχύ καθ’ όλη την διάρκεια του καλοκαιριού. Στις 3Ί Αυγούστου 2020, το Υπουργείο 
Υγείας Κυπριακή Δημοκρατία σε συνεργασία µε το Υπουργείο Δικαιοσύνης και Δημόσιας 
Τάξης, ενσωμάτωσαν µε διάταγμα ειδικές κατευθυντήριες οδηγίες οι οποίες καθόριζαν 
το πλαίσιο µέσα στο οποίο η κυβέρνηση θα επέτρεπε την διεξαγωγή ειρηνικών 
διαδηλώσεων. Οι οδηγίες δεν ήρθαν όµως απλά να ορίσουν βασικές κατευθυντήριες 
γραµµές για την αυτό-προστασία των διαδηλωτών, αφού είχαν ένα καθαρά 
κατασταλτικό χαρακτήρα, εισάγοντας κανονισμούς οι οποίοι δεν επιβάλλονταν τότε σε 
κανένα άλλο πλαίσιο, όπως η υποχρεωτική χρήση µάσκας κατά την διάρκεια 
διαδηλώσεων σε ανοικτούς δημόσιους χώρους την ίδια ώρα που οι κλειστοί χώροι 
εστίασης λειτουργούσαν χωρίς την υποχρεωτική χρήση µάσκας από τους πελάτες, 
καθώς και η απαγόρευση διαμοιρασμού φυλλαδίων αποκλειστικά και µόνο στις 
διαδηλώσεις. Επιβλήθηκε επίσης η κατοχύρωση «διοργανωτή», ο οποίος έφερε την 
ευθύνη για την εφαρµογή των µέτρων στη διαδήλωση, και τον οποίο η αστυνομία 
μπορούσε μετέπειτα να συλλάβει και να του προσάψει κατηγορίες αν θεωρούσεπως 
δεν τηρήθηκαν επαρκώς τα πρωτόκολλα, μεταφέροντας την ευθύνη της αστυνόµευσης 
από την αστυνομία στον «διοργανωτή», προωθώντας έτσι την αυτό-αστυνόμευση των 
διαδηλώσεων. 


Παρά τους περιορισμούς, διοργανώθηκαν αρκετές διαδηλώσεις από τον Σεπτέµβρη του 
’20, στις οποίες τηρήθηκαν επί το πλείστον ουσιαστικά υγειονοµικά πρωτόκολλα, όπως 
η χρήση µάσκας και η διατήρηση αποστάσεων. Η παρουσία ισχυρών αστυνομικών 
δυνάμεων σε διαδηλώσεις, ανεξαρτήτως µεγέθους ή περιεχοµένου, ενσωματώθηκε στη 
νέα κανονικότητα, ενώ η αποστολή προστίμων σε διαδηλωτές µετά από αναγνώριση 
προσώπων µέσα από τη βιντεογράφηση διαδηλώσεων µε ἄτοηες και κάµερες έγινε 
πλέον τυπική τακτική από την αστυνομία, µια διαδικασία της οποίας η νομική βάση 
είναι τουλάχιστον διάτρητη. Με πρόσχηµα επεισόδια που ξέσπασαν σε διαδήλωση στη 
Λεμεσό στις 14 Νοεμβρίου, το Υπουργείο Υγείας εξέδωσε διάταγµα στις 17 Νοεμβρίου 
µέσα στο οποίο αναφέρεται πλέον ρητά η ολική απαγόρευση διαδηλώσεων, µε την 
αστυνομία να συλλαμβάνει αυθαίρετα άτοµα προσάπτοντας κατηγορίες ακόµα και για 
σχόλια σε µέσα κοινωνικής δικτύωσης σχετικά µε διαδηλώσεις που δεν 
πραγµατοποιήθηκαν ποτέ. Προφανώς η νέα απόλυτη απαγόρευση διαδηλώσεων ήρθε 
ως απάντηση στα επεισόδια της Λεμεσού και δεν είχε τίποτε να κάνει µε τη δηµόσια 
υγεία. 


Η πρώτη διαμαρτυρία µετά την απαγόρευση διαδηλώσεων οργανώθηκε από οµάδες 
του αντιεξουσιαστικού χώρου και της εξωκοινοβουλευτικής αριστεράς στις 28 
Νοεμβρίου στη Λευκωσία και αντιμετωπίστηκε µε όρους φαντασμµαγορικής 
καταστολής, αφού πάνοπλες αντιοχλαγωγικές οµάδες της αστυνομίας µπλόκαραν την 
πρόσβαση στην Πλατεία Ελευθερίας και τραμπουκίζαν όσο κόσµο προσπαθούσε να 
μαζευτεί στην πλατεία, ενώ η αύρα νερού «Αίαντας» έκανε για πρώτη φορά την 
εμφάνισή της στη Λευκωσία. Το αποτέλεσµα ήταν η πορεία να µην καταφέρει να 
ξεκινήσει από το σηµείο έναρξης που είχε ανακοινωθεί, µε όσα άτοµα κατάφεραν να 
συναντηθούν να πραγματοποιούν την πορεία από άλλο σηµείο, υπό την ανησυχία 
πιθανής βίαιης καταστολής από τις αστυνομικές δυνάμεις. 


Η πρωτόγνωρη αστυνομική βία µε την οποία αντιμετωπίστηκε η πρώτη πορεία Ώς 
Δαμέ΄ στις 13 Φλεβάρη του 2021 ανάγκασε τόσο την συμβουλευτική επιστημονική 
επιτροπή για τον κορωνοϊό, όσο και την αντιπολίτευση να διαχωρίσουν τις θέσεις τους 
σχετικά µε την ολική απαγόρευση διαδηλώσεων, ενώ η Επιτροπή Ανθρωπίνων 
Δικαιωμάτων του Παγκύπριου Δικηγορικού Συνδέσµου εξέδωσε ανακοίνωση 
καταδικάζοντας την πλήρη απαγόρευση του συνταγματικά κατοχυρωµένου 
δικαιώματος της ειρηνικής συνάθροισης. Η αντισυνταγµατικότητα της γενικής 
απαγόρευσης διαδηλώσεων, καθώς και διάφορων άλλων µέτρων που εμπεριέχονται 
στα διατάγματα του Υπουργείου Υγείας εκτέθηκαν περαιτέρω µέσα από συστηματικές 
παρεμβάσεις δικηγόρων στα Μ.Μ.Ε., µε την κυβέρνηση να εκτίθεται πλέον και σε 
παγκόσμιο επίπεδο µετά από ανακοίνωση της Διεθνούς Αμνηστίας (Απηπεςῖγ 
ἱηῖεγπαἴίοπα!), η οποία κάλεσετις κυπριακές αρχές να άρουν την «παράνομη και 
δυσανάλογη γενική απαγόρευση των διαδηλώσεων». Και καθώς η νομιμότητα των 
διαταγμάτων αμφισβητείται πλέον ακόµα και δικαστικώς, το κυπριακό κράτος 
συνεχίζει να διατηρεί την αντισυνταγματική απαγόρευση διαδηλώσεων στα 
διατάγματα του Υπουργείου Υγείας. 


Εμείς θα συνεχίσουμε να κατεβαίνουµε στο δρόμο, να σπάζουµε τον τρόμο και κάθε 
δικτατορικό µέτρο που επιβάλλεται µε πρόσχηµα τη δηµόσια υγεία. Στηρίζουµε όλες και 
όλους που διώκονται από την Κυπριακή «Δημοκρατία» και απαιτούµε: 

Να πέσουν άµεσα όλες οι κατηγορίες για όλα τα άτοµα που σχετίζονται µε 
συμμετοχή ή/και παρακίνηση σε συμμετοχή διαδηλώσεων 

Να καταργηθεί άµεσα η απαγόρευση των διαδηλώσεων 

Να καταργηθούν όλα τα αντισυνταγµατικά µέτρα όπως είναι η αποστολή 5πης και 
το οωγ/θνν 


Αλληλεγγύη στους/ις διωκόμενους/ες 
Ραντεβού στους δρόμους, στα δικαστήρια, στους αγώνες που έρχονται ὁ 





